
Text rozhodnutia
Súd: Krajský súd Bratislava Spisová značka: 3Sp/33/2010 Identifikačné číslo súdneho spisu: 1010201135 Dátum vydania rozhodnutia: 13. 12. 2011 Meno a priezvisko sudcu, VSÚ: JUDr. Anna Peťovská ECLI: ECLI:SK:KSBA:2011:1010201135.4 Uznesenie Krajský súd v Bratislave v právnej veci navrhovateľky: F. H.Á., bytom V. X, G., proti odporcovi: Hlavné mesto Slovenskej republiky Bratislava, Primaciálne námestie č. 1, Bratislava, za účasti: F.. S. M., V. X, G., o preskúmanie zákonnosti rozhodnutia odporcu zo dňa 18. marca 2010, č. S.-XXX-XX/XXXX-I., takto r o z h o d o l : Súd konanie z a s t a v u j e . Žiaden z účastníkov n e m á p r á v o na náhradu trov konania. o d ô v o d n e n i e : Včas podaným opravným prostriedkom sa navrhovateľka domáhala postupom podľa tretej hlavy piatej časti O.s.p. preskúmania zákonnosti rozhodnutia odporcu zo dňa 18. marca 2010, č. S.-XXX-XX/XXXX- I., ktorým ju tento uznal vinnou z priestupku podľa § 7 ods. 2 písm. b/ zákona č. 282/2002 Z.z. s uloženou sankciou. Považujúc napadnuté rozhodnutie za vecne nesprávne navrhovateľka žiadala, aby súd po jeho preskúmaní toto rozhodnutie zrušil a vec vrátil odporcovi na ďalšie konanie. V priebehu preskúmavacieho konania dňa 28.11.2011 navrhovateľka zobrala svoj opravný prostriedok bez uvedenia dôvodu v celom rozsahu späť a konanie vo veci žiadala zastaviť. Podľa § 250 l ods. 1 O.s.p. podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Podľa § 250l ods. 2 O.s.p. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 250d ods.3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§250h ods.2). Odvolanie proti uzneseniu je prípustné. Vzhľadom na účinné späťvzatie návrhu navrhovateľkou, súd konanie podľa § 250d ods.3 O.s.p. zastavil. O náhrade trov konania súd rozhodol podľa § 246c O.s.p. v spojitosti s § 146 c ods.1 O.s.p. tak, že žiadnemu z účastníkov konania náhradu trov konania nepriznal vzhľadom na zastavenie konania. Poučenie: Proti tomuto uzneseniu je možno podať odvolanie do 15 dní odo dňa jeho doručenia prostredníctvom podpísaného súd na Najvyšší súd slovenskej republiky písomne v dvoch vyhotoveniach. V odvolaní je potrebné popri všeobecných náležitostiach uviesť, kto odvolanie podáva, ktorého rozhodnutia súdu a v akom rozsahu sa dotýka, dôvody odvolania a ako odvolateľ navrhuje, aby bolo rozhodnuté.

